 Καλημέρα , παιδάκια μου!

Σ Σήμερα στη σελ.12 του βιβλίου της Γλώσσας θα δούμε την **βιβλιοπαρουσιάση** του βιβλίου

ΤΑ ΨΗΛΑ ΒΟΥΝΑ

(Το Αναγνωστικό της Γ΄ Δημοτικού του 1918 στη Δημοτική)

Το μοναδικό έργο στην ελληνική παιδική λογοτεχνία «**Τα Ψηλά Βουνά**» έμεινε χαραγμένο στην μνήμη των Ελλήνων ως στο αναγνωστικό της Γ΄ Δημοτικού. Ο **Ζαχαρίας Παπαντωνίου** μέσα από απλή και ζωντανή γλώσσα, αφηγείται την ιστορία μιας ομάδας 25 παιδιών που περνούν μόνα τους τις καλοκαιρινές διακοπές στα βουνά της Ευρυτανίας. Εκεί, μέσα στις ομορφιές της ελληνικής φύσης, μαθαίνουν να λειτουργούν σαν ομάδα, να αλληλοβοηθιούνται, να σέβονται το ένα το άλλο, αλλά και να αντιμετωπίζουν τις δυσκολίες της καθημερινότητας.

Σας προτείνω μέσα στο καλοκαίρι να το πάρετε και να το διαβάσετε. Εμένα είναι από τα αγαπημένα μου!

Διαβάστε την παρουσίαση του βιβλίου από τα παιδιά και γράψτε την τελευταία πρόταση 3 φορές με ωραία γράμματα στην αντιγραφή σας.

Μετά κάντε την άσκηση 3 στο τετράδιο εργασιών στη σελίδα 34.

Αυτό το τραγουδάκι τραγουδούσαν τα παιδιά ανεβαίνοντας στο βουνό

<https://safeYouTube.net/w/wchH>

